Sakpas-sake: Busse, huise en probleme | Netwerk24
Deur Elvira Wood 04 Julie 2019 07:30
Facebook, Instagram en WhatsApp het Woensdagmiddag netwerkprobleme reg oor die wêreld ervaar.Foto: Twitter
Begin jy daaraan dink om jou huis te verkoop? Indien wel, beplan jy om ’n nuwe een te koop, of gaan jy dalk eerder huur?
Met die ekonomie wat druk is die vraag: hoe lyk die huismark?
1. Markus Jooste gaan eis van R858 m. wél bestry
Markus Jooste se regspan het Woensdagmiddag aangedui dat hy hom wel teen Steinhoff se siviele eis van nagenoeg R858 miljoen gaan verweer.
Die nodige dokumente waarin Jooste aandui dat hy van plan is om homself te verweer, is by die hooggeregshof in Kaapstad ingedien en aan Steinhoff se regspan gestuur.
2. Wil jy huiskoop of verkoop? Só staan die mark nou
Byna een uit vyf mense (19%) wat op die oomblik hul huis verkoop, doen dit omdat hulle finansieel in die nood verkeer.
En ’n hele 60% van dié mense koop dan nie ’n goedkoper huis nie, maar word huurders.
3. Gems 0, Openbare Beskermer 1
4. 6 busse daag by OBK as ‘bewyse’ op
’n Bus word gewoonlik as ’n voertuig beskou. Woensdag is ses busse egter as “bewysstukke” gebruik in die openbare sitting van die kommissie van ondersoek in Pretoria na gebeure by die Openbare Beleggingskorporasie (OBK).
Extent Mobility, voorheen bekend as Mobile Specialised Technology (MST), het ses busse as “bewysstukke” voor die gebou geparkeer waar die sittings in die Pretoriase middestad gehou word.
5. FB, Instagram en WhatsApp lol om dié rede
Facebook, Instagram en WhatsApp het Woensdagmiddag netwerkprobleme reg oor die wêreld ervaar, ook in Suid-Afrika.
Dit volg op soortgelyke probleme met gewilde Suid-Afrikaanse webwerwe soos Takealot.com, MyBroadband en News24.com die afgelope week.
Lees ook: Internet wankel weens ‘foutiewe programmatuur’
Statistieke Suid-Afrika maak die jongste statistieke bekend oor hoeveel krag Eskom opgewek het.
Meer oor: Whatsapp | Openbare Beleggingskorporasie | Facebook | Markus Jooste | Busse | Obk-Kommissie | Internet